CELEX: 32005D0416
Language: da
Date: 2005-05-19 00:00:00
Title: 2005/416/EF: Kommissionens afgørelse af 19. maj 2005 om vedtagelse af Fællesskabets importbeslutninger for visse kemikalier i henhold til Europa-Parlamentets og Rådets forordning (EF) nr. 304/2003 og om ændring af afgørelse 2000/657/EF, 2001/852/EF og 2003/508/EF   (EØS-relevant tekst)

10.6.2005   
            
            
               DA
            
            
               Den Europæiske Unions Tidende
            
            
               L 147/1
            
         KOMMISSIONENS AFGØRELSE
   af 19. maj 2005
   om vedtagelse af Fællesskabets importbeslutninger for visse kemikalier i henhold til Europa-Parlamentets og Rådets forordning (EF) nr. 304/2003 og om ændring af afgørelse 2000/657/EF, 2001/852/EF og 2003/508/EF
   (EØS-relevant tekst)
   (2005/416/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 304/2003 af 28. januar 2003 om eksport og import af visse farlige kemikalier (1), særlig artikel 12, stk. 1,
   efter høring af det udvalg, der er nedsat ved artikel 29 i Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer (2), og
   ud fra følgende betragtninger:
   
               (1)
            
            
               I henhold til forordning (EF) nr. 304/2003 træffer Kommissionen afgørelse på Fællesskabets vegne om, hvorvidt der skal gives tilladelse til import i Fællesskabet af hvert kemikalie, som er omfattet af proceduren med forudgående informeret samtykke (PIC).
            
         
               (2)
            
            
               De Forenede Nationers Miljøprogram (UNEP) og Levnedsmiddel- og Landbrugsorganisation (FAO) er blevet udpeget til at udføre sekretariatsopgaverne i forbindelse med gennemførelsen af PIC-proceduren, der blev indført ved Rotterdam-konventionen om proceduren med forudgående informeret samtykke (PIC-proceduren) for visse farlige kemikalier og pesticider i international handel, som blev godkendt af Fællesskabet ved Rådets afgørelse 2003/106/EF af 19. december 2002 om indgåelse på Fællesskabets vegne af Rotterdam-konventionen om proceduren for forudgående informeret samtykke for visse farlige kemikalier og pesticider i international handel (3).
            
         
               (3)
            
            
               Kommissionen, der handler som fælles udpeget myndighed, er forpligtet til at videresende beslutninger om kemikalier til sekretariatet for PIC-proceduren på vegne af Fællesskabet og dets medlemsstater.
            
         
               (4)
            
            
               Det er påkrævet at ændre tidligere importbeslutninger om kemikalierne aldrin, chlordan, chlordimeform, DDT, dieldrin, dinoseb og salte og estere heraf, 1,2-dibromethan, ethylenoxid, fluoracetamid, HCH (blandede isomerer), heptachlor, hexachlorbenzen, lindan, methamidophos pentachlorphenol og salte og estere heraf, polychlorerede biphenyler (PCB), polychlorerede terphenyler (PCT) og toxaphen, dels af hensyn til Fællesskabets udvidelse den 1. maj 2004, dels af hensyn til udviklingen i Fællesskabets lovgivning, siden disse importbeslutninger blev vedtaget.
            
         
               (5)
            
            
               Kemikalierne aldrin, chlordan, chlordimeform, DDT, dieldrin, dinoseb og salte og estere heraf, EDB (1,2-dibromethan), fluoracetamid, HCH (blandede isomerer), heptachlor, polychlorerede biphenyler (PCB) og polychlorerede terphenyler (PCT) er omfattet af Fællesskabets importbeslutninger, som blev offentliggjort første gang i PIC-cirkulære V, hvori der gjordes status over situationen pr. 30. juni 1995.
            
         
               (6)
            
            
               Kemikalierne aldrin, chlordan, DDT, dieldrin, HCH (blandede isomerer) og heptachlor, som alle er behandlet under PIC-proceduren som pesticider, samt polychlorerede biphenyler (PCB), der er behandlet under PIC-proceduren som industrikemikalie, er forbudt eller underkastet strenge restriktioner (forbudt undtagen til bestemte specifikke formål) ved Europa-Parlamentets og Rådets forordning (EF) nr. 850/2004 af 29. april 2004 om persistente organiske miljøgifte og om ændring af direktiv 79/117/EØF (4).
            
         
               (7)
            
            
               Kemikalierne 1,2-dibromethan og dinoseb og salte og estere heraf er omfattet af Rådets direktiv 79/117/EØF af 21. december 1978 om forbud mod markedsføring og anvendelse af plantebeskyttelsesmidler indeholdende visse virksomme stoffer (5). Endvidere er ingen af disse kemikalier identificeret eller anmeldt i henhold til fællesskabsprogrammet for evaluering af eksisterende stoffer i Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (6). I medfør af Kommissionens forordning (EF) nr. 2032/2003 af 4. november 2003 om den anden fase af det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter, og om ændring af forordning (EF) nr. 1896/2000 (7) er disse kemikalier ikke tilladt til sådanne anvendelsesformål.
            
         
               (8)
            
            
               Fluoracetamid henhører under anvendelsesområdet for Rådets direktiv 91/414/EØF af 15. juli 1991 om markedsføring af plantebeskyttelsesmidler (8). Ved Kommissionens beslutning 2004/129/EF af 30. januar 2004 om ikke-optagelse af visse aktive stoffer i bilag I til Rådets direktiv 91/414/EØF og om tilbagetrækning af godkendelser af plantebeskyttelsesmidler, der indeholder disse stoffer (9) blev fluoracetamid udelukket fra bilag I til direktiv 91/414/EØF, og godkendelser af plantebeskyttelsesmidler, der indeholder dette stof, skulle trækkes tilbage senest den 31. marts 2004. Endvidere er dette kemikalie identificeret, men ikke anmeldt i henhold til fællesskabsprogrammet for evaluering af eksisterende stoffer i direktiv 98/8/EF. Følgelig kan medlemsstaterne tillade, at det anvendes i sådanne produkter indtil den 1. september 2006 i overensstemmelse med den nationale lovgivning.
            
         
               (9)
            
            
               Chlordimeform behandles under PIC-proceduren som pesticid. Stoffet er imidlertid ikke omfattet af fællesskabsprogrammet for evaluering af eksisterende aktive stoffer i direktiv 91/414/EØF. Det kan derfor ikke optages i bilag I til direktivet. Endvidere er dette kemikalie hverken identificeret eller anmeldt i henhold til fællesskabsprogrammet for evaluering af eksisterende stoffer i direktiv 98/8/EF. Det er derfor ikke tilladt til anvendelse som plantebeskyttelsesmiddel og biocid.
            
         
               (10)
            
            
               Som følge af ovenstående bør de importbeslutninger, der er offentliggjort i PIC-cirkulære V vedrørende kemikalierne aldrin, chlordan, chlordimeform, DDT, dieldrin, dinoseb og salte og estere heraf, 1,2-dibromethan, fluoracetamid, HCH (blandede isomerer), heptachlor og polychlorerede biphenyler (PCB), erstattes.
            
         
               (11)
            
            
               Polychlorerede terphenyler (PCT), som behandles under PIC-proceduren som et industrikemikalie, er underkastet strenge restriktioner i Fællesskabet ved Rådets direktiv 76/769/EØF af 27. juli 1976 om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (10). Den tidligere importbeslutning bør erstattes med en, der afspejler situationen i alle 25 medlemsstater.
            
         
               (12)
            
            
               Kemikalierne hexachlorbenzen, pentachlorphenol og salte og estere heraf og toxaphen, som behandles under PIC-proceduren som pesticider, og methamidophos, som der er formuleringer med, som behandles under PIC-proceduren som meget farlige pesticidformuleringer, er omfattet af importsvar i Kommissionens afgørelse 2000/657/EF af 16. oktober 2000 om vedtagelse af Fællesskabets afgørelser i henhold til Rådets forordning (EØF) nr. 2455/92 om udførsel og indførsel af visse farlige kemikalier (11).
            
         
               (13)
            
            
               Ved Kommissionens forordning (EF) nr. 2076/2002 af 20. november 2002 om forlængelse af den periode, der er angivet i artikel 8, stk. 2, i Rådets direktiv 91/414/EØF, og om afvisning af optagelse af visse aktive stoffer i bilag I til dette direktiv og tilbagetrækning af godkendelser af plantebeskyttelsesmidler, der indeholder disse stoffer (12) blev pentachlorphenol udelukket fra bilag I til direktiv 91/414/EØF, og godkendelser af plantebeskyttelsesmidler, der indeholder dette stof, skulle trækkes tilbage senest den 25. juli 2003. Kemikaliet er identificeret, men ikke anmeldt i henhold til fællesskabsprogrammet for evaluering af eksisterende stoffer i direktiv 98/8/EF. Følgelig kan kemikaliet midlertidigt tillades til sådanne anvendelser, så længe bestemmelserne i direktiv 76/769/EØF overholdes.
            
         
               (14)
            
            
               Hexachlorbenzen og toxaphen er ved forordning (EF) nr. 850/2004 blevet forbudt.
            
         
               (15)
            
            
               Methamidophos er omfattet af fællesskabsprogrammet for evaluering af eksisterende stoffer i direktiv 91/414/EØF. I direktivet er der fastsat en overgangsperiode, hvori medlemsstaterne kan træffe nationale beslutninger om stoffer og produkter, der er omfattet af direktivet, indtil der er truffet en fællesskabsafgørelse. Kemikaliet er hverken identificeret eller anmeldt i henhold til fællesskabsprogrammet for evaluering af eksisterende stoffer i direktiv 98/8/EF. Ifølge forordning (EF) nr. 2032/2003 er kemikaliet ikke tilladt til sådanne anvendelser.
            
         
               (16)
            
            
               Importsvarene for hexachlorbenzen, methamidophos, pentachlorphenol og salte og estere heraf samt toxaphen i afgørelse 2000/657/EF bør derfor erstattes.
            
         
               (17)
            
            
               Lindan, som er behandlet under PIC-proceduren som pesticid, er omfattet af et importsvar, som er omhandlet i Kommissionens afgørelse 2001/852/EF af 19. november 2001 om vedtagelse af Fællesskabets afgørelser om indførsel i henhold til Rådets forordning (EØF) nr. 2455/92 om udførsel og indførsel af visse farlige kemikalier og om ændring af afgørelse 2000/657/EF (13). Kemikaliet er ved forordning (EF) nr. 850/2004 blevet omfattet af strenge restriktioner (forbud undtagen til særlige bestemte formål). Som følge af ovenstående bør importsvaret i afgørelse 2001/852/EF erstattes.
            
         
               (18)
            
            
               Kemikaliet ethylenoxid er omfattet af direktiv 79/117/EØF. Kemikaliet er anmeldt i henhold til fællesskabsprogrammet for evaluering af eksisterende stoffer i direktiv 98/8/EF, som giver mulighed for, at medlemsstaterne i en overgangsperiode, indtil Fællesskabet træffer afgørelse, kan tillade, at det markedsføres til anvendelse som biocid i overensstemmelse med den nationale lovgivning. Dette forhold fremgår af importbeslutningen i afgørelse 2003/508/EF. Importsvaret i nævnte afgørelse bør erstattes med en, der afspejler situationen i alle 25 medlemsstater.
            
         
               (19)
            
            
               Importbeslutningerne fra 1995, som er offentliggjort i PIC-cirkulære V, og afgørelse 2000/657/EF, 2001/852/EF og 2003/508/EF bør ændres i overensstemmelse med ovenstående —
            
         TRUFFET FØLGENDE AFGØRELSE:
   Artikel 1
   Importbeslutningerne om kemikalierne aldrin, chlordan, chlordimeform, DDT, dieldrin, dinoseb og salte og estere heraf, 1,2-dibromethan, fluoracetamid, HCH (blandede isomerer), heptachlor, polychlorerede biphenyler (PCB) og polychlorerede terphenyler (PCT), som er offentliggjort første gang i PIC-cirkulære V, erstattes med importbeslutningerne i formularerne for svar fra importlandet i bilag I.
   Artikel 2
   Beslutningerne om import af hexachlorbenzen, pentachorphenol og salte og estere heraf, toxaphen og methamidophos i bilaget til afgørelse 2000/657/EF erstattes med importbeslutningerne i formularerne for svar fra importlandet i bilag II.
   Artikel 3
   Beslutningen om import af kemikaliet lindan (gamma-HCH) i bilaget til afgørelse 2001/852/EF erstattes med importbeslutningen i formularen for svar fra importlandet i bilag III.
   Artikel 4
   Beslutningen om import af kemikaliet ethylenoxid i bilag II til afgørelse 2003/508/EF erstattes med importbeslutningen i formularen for svar fra importlandet i bilag IV.
   
      Udfærdiget i Bruxelles, den 19. maj 2005.
      
         
            På Kommissionens vegne
         
         Stavros DIMAS
         
            Medlem af Kommissionen
         
      
   
   
      (1)  EUT L 63 af 6.3.2003, s. 1. Senest ændret ved Kommissionens forordning (EF) nr. 775/2004 (EUT L 123 af 27.4.2004, s. 27).
   
      (2)  EFT 196 af 16.8.1967, s. 1. Senest ændret ved Kommissionens direktiv 2004/73/EF (EUT L 152 af 30.4.2004, s. 1).
   
      (3)  EUT L 63 af 6.3.2003, s. 27.
   
      (4)  EUT L 229 af 29.6.2004, s. 5.
   
      (5)  EFT L 33 af 8.2.1979, s. 36. Senest ændret ved forordning (EF) nr. 850/2004.
   
      (6)  EFT L 123 af 24.4.1998, s. 1. Ændret ved forordning (EF) nr. 1882/2003 (EUT L 284 af 31.10.2003, s. 1).
   
      (7)  EUT L 307 af 24.11.2003, s. 1.
   
      (8)  EFT L 230 af 19.8.1991, s. 1. Senest ændret ved Kommissionens direktiv 2004/99/EF (EUT L 309 af 6.10.2004, s. 6).
   
      (9)  EUT L 37 af 10.2.2004, s. 27. Ændret ved forordning (EF) nr. 835/2004 (EUT L 127 af 29.4.2004, s. 43).
   
      (10)  EFT L 262 af 27.9.1976, s. 201. Senest ændret ved Kommissionens direktiv 2004/98/EF (EUT L 305 af 1.10.2004, s. 63).
   
      (11)  EFT L 275 af 27.10.2000, s. 44. Senest ændret ved afgørelse 2003/508/EF (EUT L 174 af 12.7.2003, s. 10).
   
      (12)  EFT L 319 af 23.11.2002, s. 3. Senest ændret ved forordning (EF) nr. 1765/2004 (EUT L 315 af 14.10.2004, s. 26).
   
      (13)  EFT L 318 af 4.12.2001, s. 28. Ændret ved afgørelse 2003/508/EF.
   BILAG I
   Reviderede importbeslutninger for de kemiske stoffer aldrin, chlordan, chlordimeform, DDT, dieldrin, dinoseb og salte og estere heraf, 1,2-dibromethan, fluoracetamid, HCH (blandede isomerer), heptachlor, PCB og PCT, som erstatter de tidligere importbeslutninger fra 1995
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   BILAG II
   Reviderede importbeslutninger for de kemiske stoffer hexachlorbenzen, pentachlorphenol og salte og estere heraf, toxaphen og methamidophos, som erstatter de tidligere importbeslutninger i afgørelse 2000/657/EF
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   BILAG III
   Revideret importbeslutning for det kemiske stof lindan (gamma-HCH), som erstatter den tidligere importbeslutning i afgørelse 2001/852/EF
   
      
   
      
   
      
   
      
   BILAG IV
   Revideret importbeslutning for det kemiske stof ethylenoxid, som erstatter den tidligere importbeslutning i afgørelse 2003/508/EF